open-index/open-wikipedia-markdown huggingface dataset:
Nītaureņi

thumb|200px|Organizācijas logo

**Jauniešu organizācija "Nītaureņi"** ir 2011. gada 5. janvārī dibināta nevalstiskā organizācija (biedrība), kas Nītaurē un bijušajā Amatas novadā rīko jauniešiem paredzētus pasākumus. Organizācijas lielākie projekti ir Nītaures hokeja cietzemes laukuma, spēļu un rotaļu kolekcijas un mobilas lielformāta pasākumu telts izveide. Organizācija apkopojusi vairāk nekā 100 līdzdalības piemērus no savas darbošanās pieredzes.

"Nītaureņi" ir vienīgā jaunatnes organizācija Amatas novadā. Biedrība arī organizē un koordinē brīvprātīgo darbu, par ko saņēmuši titulu “Gada brīvprātīgais 2015”.

2016. gadā biedrības vadītāji saņēma Borisa un Ināras Teterevu fonda godinājumu. Organizācijas valdes priekšsēdētājs Mārtiņš Šteins saņēma godinājumu par darbu ar brīvprātīgajiem jauniešiem un līdzcilvēku iesaistīšanu Nītaurei un Amatas novadam nozīmīgos pasākumos, bet projektu koordinatore Dina Ivanova — par jauniešu brīvā laika organizēšanu Nītaurē un Amatas novadā.

2020. gada 28. decembrī organizācija saņēma Latvijas Republikas Izglītības un zinātnes ministrijas konkursa “Labākais darbā ar jaunatni 2020” apbalvojumu nominācijā “Līdzdalības stiprinātājs” kategorijā — jaunatnes organizācija, biedrība un nodibinājums, kas veic darbu ar jaunatni vietējā līmenī.

## Atsauces

## Ārējās saites
* Organizācijas mājas lapa
Riteņbraukšana 1900. gada vasaras olimpiskajās spēlēs

**[[Riteņbraukšana]] [[1900. gada vasaras olimpiskās spēles|1900. gada vasaras olimpiskajās spēlēs]]** bija viens no 20 oficiālajiem olimpiskajiem sporta veidiem. Riteņbraukšanas sacensības tika aizvadītas Vensēnas velodromā no 1900. gada 11. septembra līdz 15. septembrim. Sacensību laikā tika aizvadītas 95 dažādas disciplīnas, taču šobrīd Starptautiskā Olimpiskā komiteja un olimpisko spēļu vēsturnieks Bills Mallons par "olimpiskajām" disciplīnām atzīst tikai trīs: 25 kilometru, sprinta un punktu braucienus. Šajās trijās disciplīnās kopā startēja 72 sportisti no 6 valstīm, taču visās sacensībās varētu būt startējuši aptuveni 250 dalībnieki.

Visvairāk olimpisko medaļu, kopā 6 medaļas (2 zelta, 2 sudraba un 2 bronzas medaļas) ieguva Francijas riteņbraucēji. Savukārt pa vienai olimpiskajai medaļai ieguva Itālijas, Vācijas un ASV riteņbraucēji. Itālija un ASV izcīnīja savas pirmās olimpiskās medaļas riteņbraukšanā.

200px|thumb|Skats no sprinta brauciena sacensībām.

## Medaļu ieguvēji
### Medaļnieki

### Medaļu sadalījums starp valstīm

*  — Pirmās izcīnītās olimpiskās medaļas valstij šajā sporta veidā
*  — Pirmās izcīnītā zelta medaļas valstij šajā sporta veidā
*  — Pirmās izcīnītā sudraba medaļas valstij šajā sporta veidā
*  — Pirmās izcīnītā bronzas medaļas valstij šajā sporta veidā

## Pārstāvētās valstis un sportisti
* 
1900. gada vasaras olimpiskajās spēlēs loka šaušabas sacensībās startēja 72 sportisti no 6 valstīm. Lielākā daļa no sportistiem bija no Francijas.

*Iekavās uzrādīts sportistu skaits no valsts.*

* 
* 
* 
* 
* 
* 

## Neolimpiskās disciplīnas
1900. gadā oficiāli nenošķīra olimpiskās disciplīnas no disciplīnām, kas notika Pasaules izstādes laikā. Lielākajā daļā no disciplīnām varēja startēt visi dalībnieki. Riteņbraukšanas sacensības, kas atbilst šiem kritērijiem: paredzētas tikai amatierie, ir iespēja startēt pinīgi visām pārstāvošajām valstīm un dalībniekiem un notiek bez handikapa, pašlaik tiek uzskatītas par olimpiskajām disciplīnām. Starptautiskā Olimpiskā komiteja nekad nav izlēmusi, kuras disciplīnas bija "olimpiskās" un kuri nē.

Citas disciplīnas:

* 100 jūdzes
* 100 kilometri
* 50 kilometri
* Amatieri ar handikapu
* *[[Bol d'Or]]*
* Individuālā iedzīšana
* Profesionāļu punktu brauciens
* Profesionāļu sprints
* Starp-reģionālais brauciens
* Tandēms
* Valstu komandu brauciens

## Atsauces

## Ārējās saites
* Riteņbraukšana 1900. gada vasaras olimpiskajās spēlēs (''Sports Reference'') 
* Riteņbraukšana 1900. gada vasaras olimpiskajās spēlēs (''Olympedia'') 
* Riteņbraukšana 1900. gada vasaras olimpiskajās spēlēs (''Olympics'') 
* De Wael, Herman. *Herman's Full Olympians*: "Cycling - track 1900".  Accessed 19 March 2006. Available electronically at http://users.skynet.be/hermandw/olymp/cyt1900.html .
* 
* 1900 Report, La 84 Foundation
Marijas Prončiščevas līcis

**Marijas Prončiščevas līcis** () ir Laptevu jūras līcis Taimiras pussalas ziemeļaustrumu piekrastē Prončiščeva krastā, 75 km uz ziemeļiem no ieejas Hatangas līcī. Līcis ir ap 60 km garš un 3 līdz 10 km plats. Tajā ietek vairākas upes, lielākās no kurām ir Severnaja līča ziemeļrietumu galā un Zeļonaja rietumu krastā. No rietumiem līcim piekļaujas Birrangas kalnu grēdas austrumu gals. Pie līča ieejas izvietojusies slēgtā Buhta Prončiščevojas polārstacija. Līcis un apkārtējā teritorija ietilpst Taimiras rezervāta Arktiskajā iecirknī.

Līci 1736. gadā atklāja Lielās Ziemeļu ekspedīcijas partija Vasīlija Prončiščeva vadībā. Ilgu laiku līcim nebija nosaukuma, līdz 1913. gadā Borisa Viļkicka ekspedīcija zemesragam pie līča ieejas piešķīra Prončiščeva dzīvesbiedres vārdu (*м. Прончищевой*). Prončiščeva dzīvesbiedre Tatjana sava vīra ekspedīcijā piedalījās slepus un ekspedīcijas dokumentos parādījās tikai piezīme par tās nāvi, neminot vārdu. 1920. gados, apstrādājot ekspedīcijas materiālus, kartogrāfi nosaukumu attiecināja uz līci un interpretēja to kā M[arijas] Prončiščevas [līcis]. Prončiščevas īsto identitāti pēc arhīvu materiāliem tikai 1983. gadā atklāja Maskavas universitātes students Valērijs Bogdanovs.

## Atsauces

## Ārējās saites

* Бухту Марии Прончищевой переименуют
Alans Smits

**Alans Smits** (, dzimis ) ir Anglijas futbola treneris un bijušais futbolists, karjeras sākumā spēlējis uzbrucēja pozīcijā, bet vēlāk pussarga pozīcijā. Pārstāvējis Anglijas futbola izlasi.

Savas karjeras sākumu Smits pavadīja savas dzimtās pilsētas komandā ''Leeds United''. 2004. gadā Smits pārcēlās uz ''Manchester United'' komandu, kur sāka spēlēt pussarga pozīcijā. Vēlāk spēlējis ''Newcastle United'' un ''Milton Keynes Dons'', bet savu karjeru noslēdza ''Notts County''.

## Sasniegumi
**Manchester United**

* Anglijas Premjerlīga: 2006–07

**Newcastle United**

* Anglijas čempionāts: 2009–10

## Ārējās saites
Mikaēls Silvestrs

**Mikaēls Silvestrs** (, dzimis ) ir bijušais Francijas futbolists, spēlēja aizsarga pozīcijā.

Silvestrs savu karjeru sāka 1996. gadā ''Rennes'' komandā, bet 1998. gadā pārcēlās uz *[[Milānas "Internazionale"|Inter Milan]]* komandu, kur pavadīja vienu sezonu. Vēlāk viņš pievienojās Anglijas Premjerlīgas komandai ''Manchester United'', ar kuru izcīnīja piecus līgas titulus un vienreiz uzvarēja UEFA Čempionu līgā. Vēlāk viņš spēlēja citā Anglijas komandā ''Arsenal'', līdz 2010. gadā pievienojās ''Werder Bremen''. Savas karjeras beigās spēlēja *[[MLS]]* komandā Portlendas "''Timbers''" un Indijas komandā ''Chennaiyin''.

Francijas futbola izlases sastāvā Silvestrs ir spēlējis 2004. gada Eiropas čempionātā, kā arī 2002. un 2006. gada FIFA Pasaules kausā.

## Sasniegumi
**Manchester United**

* Anglijas Premjerlīga: 1999–00, 2000–01, 2002–03, 2006–07, 2007–08
* FA kauss: 2003–04
* Anglijas Līgas kauss: 2005–06
* FA Community Shield: 2003, 2007
* UEFA Čempionu līga: 2007–08
* Starpkontinentālais kauss: 1999

**Francija**

* FIFA Konfederāciju kauss: 2001, 2003

## Ārējās saites
Tims Hauards

**Timotijs Metjū Hauards** (, dzimis ) ir bijušais ASV futbolists, spēlēja vārtsarga pozīcijā, bijušais ASV futbola izlases pārstāvis.

Savu karjeru Hauards sāka ASV komandās *[[North Jersey Imperials]]* un ''MetroStars''. 2003. gadā Hauards pievienojās Anglijas Premjerlīgas komandai ''Manchester United''. Līdz Edvīna van der Sara atnākšanai 2005. gadā Hauards bija komandas pamatvārtsargs. 2006. gadā Hauards uz vienu sezonu tika izīrēts citai Anglijas komandai ''Everton'', bet pēc sezonas jau pilnvērtīgi pievienojās šai komandai.  Hauards guva vārtus pret ''Bolton Wanderers'', tādējādi kļūstot par tikai ceturto vārtsargu, kas ir guvis vārtus Premjerlīgā. 2016. gadā Hauards atgriezās *[[ASV augstākā futbola līga|MLS]]* līgā un pievienojās ''Colorado Rapids'' komandai. 2019. gadā Hauards noslēdza savu profesionālo spēlētāja karjeru, tomēr 2020. gadā viņš kļuva par *[[Memphis 901 FC]]* komandas spēlētāju un sporta direktoru.

ASV futbola izlases sastāvā Hauards ir piedalījies 2006., 2010. un 2014. gada FIFA Pasaules kausā, kā arī 2000. gada vasaras olimpiskajās spēlēs.

## Sasniegumi
**Manchester United**

* FA kauss: 2003—04, 2004—05
* Anglijas Līgas kauss: 2005—06
* FA Community Shield: 2003

**ASV**

* CONCACAF Zelta kauss: 2007, 2017

**Individuālie sasniegumi**

* MLS gada labākais vārtsargs: 2001
* MLS sezonas simboliskā izlase: 2001, 2002, 2017
* ASV gada labākais futbolists: 2008, 2014
* CONCACAF gada labākais vārtsargs: 2013, 2014, 2015

## Atsauces

## Ārējās saites
Johans Ulrihs fon Šverins

**Johans Ulrihs fon Šverins** ( , 1592—1637) bija vācbaltiešu virsnieks, Alsungas pilsmuižas īpašnieks, kas 1634. gadā atdeva Alšvangas baznīcu Romas katoļu baznīcai un veicināja vēlākā Suitu novada iedzīvotāju pievēršanu katoļticībā.

## Dzīvesgājums
Dzimis 1592. gadā Alsungas pilsmuižas īpašnieka Jēkaba Šverina un viņa sievas Emerencijas (*Emerentia von Kalekstein*) ģimenē. Piedalījās Poļu-zviedru karā, pēc pamiera noslēgšanas 1618. gadā viņu ievēlēja par Sloņimā notikušā Lietuvas Seima (*Sejmik generalny*) deputātu un 1619. gadā par Polijas-Lietuvas kopvalsts Seima deputātu.

1623. gadā pēc laulībām ar Barbaru Konarsku pieņēma katoļu ticību, pēc tēva nāves 1632. gadā mantoja Alsungas pilsmuižu un atdeva Alsungas baznīcu katoļu draudzei kurai tolaik piederēja Alšvangas, Adzes, Basu, Deksnes, Gudenieku, Grāveru, Dūres un Jūrkalnes muižu, bet vēlāk arī Reģu, Biržu un Almāles muižu iedzīvotāji.

Saskaņā ar nostāstiem naids pret Šveriniem bijis tik liels, ka 1637. gada maijā apkārtējo muižu īpašnieki Johanu izvilināja uz Reģu muižu, kur viņam iedevuši indi. Johans miris pa ceļam uz Alšvangu.
Viņa sieva uz Alsungas draudzes novadu uzaicināja jezuītus, kas pievērsa vietējos iedzīvotājus katoļu ticībai.

## Atsauces
Jautro un atjautīgo klubs

**Jautro un atjautīgo klubs** (**KVN**; , *Klub vesjolih i nahodčivih*) ir PSRS, vēlāk Krievijas humora televīzijas šovs un starptautisks konkurss, kurā komandas (parasti universitāšu studenti) sacenšas, sniedzot smieklīgas atbildes uz jautājumiem un rādot sagatavotus skečus. Pirmo reizi PSRS televīzija šo programmu pārraidīja 1961. gada 8. novembrī. Vienpadsmit gadus vēlāk, 1972. gadā, kad daži raidījumi tika pārraidīti tiešraidē, padomju cenzori studentu improvizētos jokus sāka uzskatīt par aizskarošiem un pretpadomju, tāpēc KVN tika aizliegts. Izrāde tika atjaunota četrpadsmit gadus vēlāk pārkārtošanās laikā 1986. gadā, un tās vadītājs bija Aleksandrs Masļakovs. Tā ir viena no visilgāk raidītām televīzijas programmām Krievijas televīzijā. Tai ir arī savi svētki 8. novembrī, spēles dzimšanas dienā, ko KVN spēlētāji svin katru gadu, kopš tā tika pirmo reizi izsludināta un plaši atzīmēta 2001. gadā.

## Ārējās saites
Buhta Prončiščevoja

**Polārā hidrometeoroloģiskā stacija «Buhta Prončiščevoja»** () ir iekonservēta Krievijas polārstacija Arktikā. Izvietojusies Taimiras pussalas austrumu piekrastē Laptevu jūras krastā uz pussalas pie ieejas Marijas Prončiščevas līcī.

## Vēsture
Stacija izveidota 1921. gada 1. septembrī. Stacija pamesta un iekonservēta 1992. gada 1. martā. Mūsdienās periodiski tiek izmantota kā polārā tūrisma galamērķis un atbalsta bāze.

## Atsauces

## Ārējās saites
* Ещё один потерянный рай. Заброшенная полярная станция в бухте Марии Прончищевой.
* Идём в бухту Марии Прончищевой. 
* Бухту Марии Прончищевой переименуют
Preobražeņijes sala

**Preobražeņijes sala** () ir neapdzīvota sala Ziemeļu Ledus okeānā, Krievijas Federācijas galējos ziemeļos. Administratīvi ietilpst Sahas Republikas Anabaras ulusā.

## Ģeogrāfija
Sala izvietojusies Laptevu jūras dienvidrietumos pie Hatangas līča ieejas. 14 km uz dienvidiem atrodas Lielā Begičeva sala, bet 29 km uz rietumiem — Taimiras pussalas krasts. Sala izstiepusies ziemeļu—dienvidu virzienā 5,6 km garumā, platākajā vietā ap 1,5 km plata. rietumu krasts lēzens, austrumu krastā — līdz 77 m augsta stāva klints ar ievērojamu putnu tirgu, kurā mīt galvenokārt kairas. Salas dienvidos ap 2 km gara oļu strēle. Krastā valzirgu kolonijas.

## Vēsture
Salu 1736. gadā atklāja Vasīlija Prončiščeva ekspedīcija. Nosaukumu salai 1739.—1740. gadā piešķīra Haritona Lapteva ekspedīcija. 1878. gadā salu apmeklēja Ādolfa Nordenšelda ekspedīcija, kas pirmā uzmērīja austrumu krasta klints augstumu. Padomju laikā salu neilgi dēvēja par **Vstrečniju** (*остров Встречный*). No 1934. līdz 1996. gadam salā atradās Ostrovpreobražeņijas polārstacija.

## Atsauces
Wiener Stadthalle

**Wiener Stadthalle** jeb **Vīnes Pilsētas halle** ir 1957. gadā atklāta daudzfunkcionāla arēna un konferenču centrs Austrijas galvaspilsētā Vīnē. Arhitekta Rolanda Reinera projektētais komplekss celts no 1953. līdz 1958. gada un paplašināts 1974., 1994. un 2006. gadā. Kompleksā ietilpst 6 zāles, peldbaseins, ledus arēna. Šeit notiek koncerti, izstādes, izrādes, koncerti un sporta sacensības. Daudzu pasākumu skaitā šeit notikušas Eirovīzijas dziesmu konkurss un Pasaules čempionāts hokejā. Katru gadu notiek apmēram 350 pasākumu ar apmēram miljonu apmeklētāju skaitu.

## Ārējās saites

*
Riteņbraukšana 1900. gada vasaras olimpiskajās spēlēs — 25 kilometri vīriešiem

**25 kilometri vīriešiem** bija viena no trim olimpiskajām riteņbraukšanas disciplīnām 1900. gada vasaras olimpiskajās spēlēs Parīzē. Sacensības tika aizvadītas Vensēnas velodromā 1900. gada 15. septembrī. Tajās startēja 10 sportisti no 3 valstīm. Šī bija vienīgā reize, kad šī disciplīna bija iekļauta olimpisko spēļu programmā.

Šajā disciplīnā visas medaļas ieguva Francijas pārstāvji. Zeltu izcīnīja Luijs Bastjēns, sudrabu — Loids Hildebrands, bet bronzu —Ogists Domēns.

## Medaļu ieguvēji

## Rezultāti

## Pārstāvētās valstis un sportisti
* 
25 kilometru sacensībās startēja 10 sportisti no 3 valstīm. Visas valstis disciplīnā bija pārstāvētas pirmo reizi.

*Iekavās norādīts pārstāvošo sportistu skaits.*
* 
* 
* 

## Atsauces

## Ārējās saites
* Riteņbraukšana 1900. gada vasaras olimpiskajās spēlēs — 25 kilometri vīriešiem (''Sports Reference'') 
* Riteņbraukšana 1900. gada vasaras olimpiskajās spēlēs — 25 kilometri vīriešiem (''Olympedia'') 
* Riteņbraukšana 1900. gada vasaras olimpiskajās spēlēs — 25 kilometri vīriešiem (''Olympics'') 
* De Wael, Herman. *Herman's Full Olympians*: "Cycling - track 1900".  Accessed 19 March 2006. Available electronically at  .
*
Žermēns

**Žermēns** var būt:

* Pols Žermēns (*Paul Germain*; 1875—*nav zināms*) — franču sporta vingrotājs.
* Žermēns (riteņbraucējs) — franču riteņbraucējs, 1900. gada vasaras olimpisko spēļu dalībnieks;

## Skatīt arī
* *[[Germain]]*
* Žermēna
Šverini

thumb|200px|Šverinu dzimtas ģerbonis

**Šverini** () ir sena dzimta, kuras piederīgie bija arī Kurzemes un Zemgales hercogistes muižnieki 16.—18. gadsimtā.

## Vēsture
Dzimtas saknes meklējamas Meklenburgā, par tās ciltstēvu uzskata 1178. gadā pieminēto Šverīnes soģi Bernardu (). Kurzemes Šverinu atzars cēlies no Prūsijas hercoga padomnieka Jakoba no Šverinas, kurš 1574. gadā no Frīdriha no Kanicas (*Friedrich von Kanitz*) nopirka Alsungas pilsmuižu un 1576. gadā kļuva par pirmo Kurzemes bruņniecības vadītāju (*Ritterschaftshauptmann*).

1631. gada 2. augustā Johans Ulrihs fon Šverins tika ierakstīts Kurzemes bruņniecības matrikulā. Šverinu dzimtas Kurzemes atzars iznīka 1730. gados, 1738. gadā Alsungas pilsmuižu nopirka hercogs Ernests Johans Bīrons. Šverinu brīvkungu līnija turpinājās Zviedrijā, un vairākas līnijas pastāv Vācijā.

## Ārējās saites
* Sveriges Ridderskaps och Adels Kalender. Stockholm: 1933, 1957
* Ludwig Gollmert. Geschichte des Geschlechts von Schwerin. Gronau: 3 Bände, Berlin 1878
## Atsauces
Riteņbraukšana 1900. gada vasaras olimpiskajās spēlēs — punktu brauciens vīriešiem

**Punktu brauciens vīriešiem** bija viena no trim olimpiskajām riteņbraukšanas disciplīnām 1900. gada vasaras olimpiskajās spēlēs Parīzē. Sacensības tika aizvadītas Vensēnas velodromā 1900. gada 15. septembrī. Tajās startēja 13 sportisti no 3 valstīm. Šī bija pirmā reize, kad šāda veida disciplīna bija iekļauta olimpisko spēļu programmā. Nākamā reize, kad tika aizvadīts punktu brauciens bija vien 1984. gada Losandželosas olimpiskās spēles.

Riteņbraucējiem bija jāveic 5 kilometru garš aplis. Punkti tika piešķirti pirmajiem trim finišētājiem: 1. vietai — 3 punkti, 2. vietai — 2 punkti un 3 vietai — 1 punkts. Pēdējā, 10. aplī, punktu skaits trīskāršojās, par 1. vietu piešķīra 9 punktus, par 2. vietu — 6 punktus, bet par 3. vietu — 3 punktus.

Zelta medaļu šajā disciplīnā izcīnīja Itālijas riteņbraucējs Enriko Brusoni. Kopsummā no 10 braucieniem viņš uzvarēja 5 braucienos un savāca 21 punktu. Šī bija pirmā zelta medaļa Itālijai olimpiskajās riteņbraukšanas sacensībās. Sudraba medaļu izcīnīja Vācijas sportists Kārlis Duils. Savukārt bronzas medaļu ieguva Francijas sportists Luijs Truseljē.

## Medaļu ieguvēji

## Rezultāti
### Braucieni

; 1. brauciens

; 2. brauciens

; 3. brauciens

; 4. brauciens

; 5. brauciens

; 6. brauciens

; 7. brauciens

; 8. brauciens

; 9. brauciens

; 10. brauciens

### Fināla rezultāti

## Pārstāvētās valstis un sportisti
* 

Riteņbraukšanas punktu brauciena sacensībās startēja 13 sportisti no 3 valstīm. Visas valstis pirmo reizi bija pārstāvētas šajā disciplīnā.

*Iekavās norādīts pārstāvošo sportistu skaits.*

* 
* 
* 

## Atsauces

## Ārējās saites
* Riteņbraukšana 1900. gada vasaras olimpiskajās spēlēs (''Sports Reference'') 
* Riteņbraukšana 1900. gada vasaras olimpiskajās spēlēs (''Olympedia'') 
* Riteņbraukšana 1900. gada vasaras olimpiskajās spēlēs (''Olympics'') 
* De Wael, Herman. *Herman's Full Olympians*: "Cycling - track 1900".  Accessed 19 March 2006. Available electronically at  .
*
Garets Templs

**Garets Bartolomjū Templs** (; dzimis  Batonrūžā) ir amerikāņu basketbolists, spēlē uzbrūkošā aizsarga pozīcijā. Pašlaik (2021) pārstāv Nacionālās basketbola asociācijas (NBA) klubu Ņūorleānas "Pelicans", taču savā ilgajā karjerā spēlējis 11 dažādu NBA komandu sastāvā.

## Karjera
Pēc četrām sezonām NCAA, kur pārstāvēja Luiziānas Valsts Universitātes komandu, G. Templs netika izvēlēts 2009. gada NBA draftā. Viņš pievienojās Hjūstonas "Rockets" Vasaras līgas komandai un vēlāk noslēdza līgumu ar klubu. Sākotnēji spēlēja D līgas komandā *[[Rio Grande Valley Vipers]]*, bet 2010. gada februārī debitēja NBA "Rockets" sastāvā. Tālākajā karjerā bieži mainījis komandas, kopumā dodoties laukumā desmit dažādu NBA komandu sastāvā, tāpat arī dažādās fārmklubu komandās. Vienu sezonu (2011—2012) nospēlējis Itālijas līgas komandā *[[Casale Monferrato]]*, bet pēc tam atkal atgriezies NBA, visilgāko laiku nospēlējot Vašingtonas "Wizards" sastāvā (2012—2016).

2018. gada 23. janvārī, pārstāvot Sakramento "Kings", G. Templs aizvadīja savu rezultatīvāko spēli karjerā, gūstot 34 punktus uzvarā pār Orlando "Magic" (105—99). 2018. gada jūlijā viņš tika aizmainīts uz Memfisas "Grizzlies" pret Dejonte Deivisu un Benu Maklemoru. 2019. gada februārī G. Templu kopā ar Džamaiklu Grīnu aizmainīja uz Losandželosas "Clippers" pret Everiju Bredliju.

2021. gada augustā G. Templs tika aizmainīts uz Ņūorleānas "Pelicans".

## Atsauces

## Ārējās saites
Briseles metro

**Briseles metro** (, ) ir 1976. gadā atklāta metro sistēma, kas apkalpo Beļģijas Briseles galvaspilsētas reģionu. 2021. gadā metro sistēma satāvēja no četrām metro līnijām (M1, M2, M5 un M6) un trijām premetro līnijām (T3, T4 and T7), kas kombinē ātrgaitas tramvaja un metro īpašības. Metro sistēmas operators ir STIB/MIVB (*Société des Transports Intercommunaux Bruxellois/Maatschappij voor het Intercommunaal Vervoer te Brussel*), kas apkalpo arī cita veida Briseles reģiona sabiedrisko transportu.

## Ārējās saites

*Briseles sabiedriskā transporta operators STIB/MIVB
*Briseles metro portālā urbalnreil.net
Vitoša

**Vitoša** (, senatnē *Scomius*, *Scombrus*) ir kupolveida kalnu masīvs Bulgārijas galvaspilsētas Sofijas dienvidu pievārtē. 19 kilometrus garā un 17 kilometrus platā masīva augstākais punkts ir 2292 metrus augstais Černi Vrahs, tomēr masīvā ir vēl 10 virsotnes, kas augstākas par 2000 metriem. 

Masīvs ir populārs tūrisma objekts. Izveidots Vitošas dabas parks. Masīvs viegli sasniedzams no Sofijas, izveidotas dabas takas, bet ziemā slēpošanas trases. Masīva pakājā atrodas Bojanas baznīca. Raksturīgi kurumi. Virtošas masīvā atrodas Bulgārijas garākā ala Duhlata.

## Galerija

Skoparnik.jpg
Ushite-Peak.jpg
Sofia-vitosha-kempinski.jpg|Vitoša no Sofijas
16_Витоша,_Златните_мостове.JPG|Kurums


## Ārējās saites

* Vitošas dabas parks
Nošaks

**Nošaks** (, ) ir otrā augstākā Hindukuša virsotne aiz Tiričmira. Atrodas Vāhānas koridora rietumos un ir Afganistānas augstākā virsotne. Nošaks ir vistālāk uz rietumiem novietotais kalns, kas augstāks par 7000 metriem. Kalna austrumu un dienvidu nogāze atrodas Pakistānas teritorijā.

Kalnā pirmoreiz uzkāpa Japānas ekspedīcija 1960. gadā, izmantojot Pakistānas kalna pusi. 1973. gadā Polijas ekspedīcija uzkāpa kalnā ziemā no Afganistānas puses, un tā bija pirmā uzkāpšana kalnā virs 7000 metriem ziemas periodā. 2009. gadā kalnā pirmoreiz uzkāpa afgāņu ekspedīcija.

## Ārējās saites

* Nošaks summitpost.org
Česki Krumlova

**Česki Krumlova** (, vēsturiski arī ) ir pilsēta Čehijas dienvidos, Dienvidčehijas apgabala Česki Krumlovas apriņķa centrs pie Vltavas upes. 1992. gadā pilsētas vēsturiskais centrs tika iekļauts UNESCO Pasaules mantojuma sarakstā.

Pilsētu sākts celt ap Češki Krumlovas pili ap 13. gadsimtu. Apbūvē apvienoti gotikas, renesanses un baroka elementus. Tā saglabājusies kā viens no neskartākajiem Centrāleiropas pilsētas viduslaiku pilsētas apbūves paraugiem.

## Attēlu galerija

Krumlov20(js)panoramic.jpg
Historic_Centre_of_Český_Krumlov-111747.jpg
Ceskystage.jpg|Pils teātris


## Atsauces

## Ārējās saites

*
Melturu sils

**Melturu sils** ir dabas liegums Cēsu novada Drabešu pagastā. Izveidots 2004. gadā retu bezmugurkaulnieku sugu (īpaši ziemeļu upespērleņu *Margaritifera margaritifera*) aizsardzībai uz rietumiem no Melturu stacijas; šeit sastopami boreālie meži un upju straujteces. Cauri liegumam tek Pērļupe, to divās līdzīga lieluma daļās sadala dzelzceļa līnija Rīga—Lugaži, bet ziemeļdaļa robežojas ar Vidzemes šoseju. Sils iekļauts aizsargājamo dabas objektu sarakstā Natura 2000.

## Flora

Kopā teritoriju aizņem: 50,1% sausieņu meži (25,7% priežu damakšņi, 11,4% jauktu koku damakšņi, 7,5% priežu lāni, 4,6% bērzu damakšņi), 29,9% slapjie meži (10,1% jauktu koku niedrāji, 8,1% priežu slapjie damakšņi, 5,5% priežu niedrāji), 6,8% nosusinātie meži (2,3% priežu šaurlapu kūdreņi), 6,7% pļavas (3,5% augsto grīšļu pļavas), 2,3% izcirtumi, 2,1% zemo kārklu un bērzu krūmāji, 2,3% Pērļupe, strauti, grāvji un bebru dīķi.

## Fauna
Melturu silā novērotas vairākas aizsargājamo dzīvnieku sugas, galvenokārt putni.

### Putni

No aizsargājamām sugām ticami ligzdojošs bezdelīgu piekūna (*Falco subbuteo*) pāris, ligzdojoši ap 5-7 pāri mežirbju (*Bonasa bonasia*), 3-5 pāri melno dzilnu (*Dryocopus martius*), iespējami ligzdojoši peļu klijāni (*Buteo buteo*), mērkaziņas (*Gallinago gallinago*), vakarlēpji (*Caprimulgus europaeus*). Uzskaitītas 36 citu putnu sugas, tai skaitā ar neparasti augstu blīvumu riekstrozis (*Nucifraga caryocatactes*).

### Zīdītāji un citi dzīvnieki

Nopietni pētījumi nav veikti, bet pie apsekošanas gandrīz visur konstatētas klātbūtnes pēdas stirnām (*Capreolus capreolus*) un mežacūkām (*Sus scrofa*), tāpat fiksēti citi šādos mežos parasti dzīvnieki — aļņi (*Alces alces*), staltbrieži (*Cervus elaphus*), lapsas (*Vulpes vulpes*), vāveres (*Sciurus vulgaris*), kurmji (*Talpa europaea*), meža strupastes (*Chletrionomus glareolus*), meža ciršļi (*Sorex araneus*). Atrasti arī jenotsuņa (*Nyctereutes procinoides*) un ūdra (*Lutra lutra*) pēdu nospiedumi. Problēmas rada bebra *Castor fiber* klātbūtne, jo tā veidotie dīķi Pērļupē atstāj negatīvu iespaidu uz dabas lieguma mērķsugu — ziemeļu upespērleni, kurai dzīvei nepieciešams tīrs tekošs ūdens un priekš vairošanās šādā ūdenī dzīvojošu zivju klātbūtne. Vietās, kur regulāri tiek izjaukti bebru dambji, novērots platspīļu upesvēzis (*Actacus astacus*).

2004. gadā veiktā uzskaite parādīja, ka upespērlenes sastopamas tikai sila ziemeļdaļā, aprēķinātais skaits tolaik bija 360 īpatņu.

## Attēli

Melturu sils.jpg
Tipiska ainava Melturu silā.jpg
Relatīvi sauss eglājs Melturu silā.jpg
Pērļupe skatā uz D no dzelzceļa.jpg|Pērļupe


## Atsauces
Kopenhāgenas lidosta

**Kopenhāgenas lidosta** jeb **Kastrupas lidosta** () ir starptautiska lidosta uz dienvidaustrumiem no Dānijas galvaspilsētas Kopenhāgenas centra, netālu no Ēresunda tilta. Tā ir pēc pasažieru skaita lielākā lidosta Skandināvijā un viena no vecākajām starptautiskajām lidostām Eiropā (tā atklāta 1925. gadā). Kopenhāgenas lidosta ir lidsabiedrību *[[Scandinavian Airlines]]* un *[[Sunclass Airlines]]* bāzes lidosta.

Lidostā regulārus pasažieru aviopārvadājumus 2019. gadā nodrošināja aviosabiedrības *[[Aegean Airlines]]*, *[[Aeroflot]]*, *[[Air Canada]]*, *[[Air China]]*, *[[Air France]]*, *[[Air Greenland]]*, *[[Air Serbia]]*, *[[Air Transat]]*, *[[airBaltic]]*, *[[Alsie Express]]*, *[[Atlantic Airways]]*, *[[Austrian Airlines]]*, *[[Blue Air]]*, *[[British Airways]]*, *[[Brussels Airlines]]*, *[[Corendon Airlines]]*, *[[Croatia Airlines]]*, *[[Czech Airlines]]*, DAT, *[[easyJet]]*, *[[Egyptair]]*, *[[Emirates]]*, *[[Eurowings]]*, *[[Finnair]]*, *[[FlyErbil]]*, *[[Iberia Express]]*, *[[Icelandair]]*, *[[Iraqi Airways]]*, KLM, *[[LOT Polish Airlines]]*, *[[Lufthansa]]*, *[[Luxair]]*, *[[Middle East Airlines]]*, *[[Norwegian Air Shuttle]]*, *[[Novair]]*, *[[Nouvelair]]*, *[[Pegasus Airlines]]*, *[[Qatar Airways]]*, *[[Royal Jordanian]]*, *[[Ryanair]]*, *[[Scandinavian Airlines]]*, *[[Sichuan Airlines]]*, *[[Singapore Airlines]]*, *[[Sunclass Airlines]]*, *[[SunExpress]]*, *[[Swiss International Air Lines]]*, *[[TAP Air Portugal]]*, *[[Thai Airways]]*, *[[Transavia]]*, *[[TUI Airways]]*, *[[TUI fly Nordic]]*, *[[Turkish Airlines]]*, *[[Ukraine International Airlines]]*, *[[Vueling]]*, *[[Widerøe]]*, *[[Wizz Air]]*.

Visu gadu notiek lidojumi uz 44 valstīm (tās ir AAE, ASV, Austrija, Beļģija, Bulgārija, Čehija, Dānija, Ēģipte, Francija, Grieķija, Horvātija, Igaunija, Irāka, Islande, Itālija, Īrija, Japāna, Jordānija, Kanāda, Katara, Kipra, Krievija, Ķīna, Latvija, Libāna, Lielbritānija, Lietuva, Luksemburga, Nīderlande, Norvēģija, Polija, Portugāle, Rumānija, Serbija, Singapūra, Somija, Spānija, Šveice, Taizeme, Turcija, Ukraina, Vācija, Ziemeļmaķedonija, Zviedrija), bet sezonāli - arī uz Kosovu, Maltu, Melnkalni, Tunisiju.

## Ārējās saites

*
Osijekas lidosta

**Osijekas lidosta** () ir starptautiska lidosta Horvātijas austrumos, apmēram 20 kilometrus uz dienvidaustrumiem no Osijekas. Apkalpo Osijekas un Vukovaras pilsētas.

Vēsturiski lidosta attīstījusies no kravas lidostas. Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības *[[Croatia Airlines]]*, *[[Eurowings]]*, *[[Trade Air]]*. Visu sezonu notiek tikai iekšzemes reisi, bet sezonāli - arī uz Vāciju.

## Ārējās saites

*
Ostrovpreobražeņija

**Polārā hidrometeoroloģiskā stacija «Ostrovpreobražeņija»** (), agrāk arī **Ostrovvstrečnija** (*Остров Встречный*), ir slēgta PSRS un Krievijas polārstacija Arktikā. Izvietojusies Laptevu jūras dienvidrietumos Preobražeņijes salas rietumu piekrastē. Administratīvi ietilpst Sahas Republikas Anabaras ulusā.

## Vēsture
Stacija izveidota 1934. gada augustā no ledlauža *Rusanov*. Stacija veidojās no dzīvojamās ēkas un divām radioantenām. Regulāri novērojumi sākti kopš 1. septembra. Vēlākos gados stacija vairākkārt paplašināta. Slēgta 1996. gada 1. septembrī.

## Atsauces

## Ārējās saites
* Пикник на обочине. Полярная станция - остров Преображения.
Fils Nevils

**Filips Džons Nevils** (, dzimis ) ir Anglijas futbola treneris un bijušais futbolists, spēlējis aizsarga pozīcijā. Kopš 2023. gada Nevils ir MLS komandas Portlendas "Timbers" galvenais treneris.

Savu karjeru sāka ''Manchester United'' komandā. Desmit gadu laikā Nevils ar komandu izcīnīja sešus Anglijas Premjerlīgas titulus, trīs FA kausus, Starpkontinentālo kausu un UEFA Čempionu līgas titulu. 2005. gadā Nevils pievienojās ''Everton'', kur pavadīja astoņus gadus un arī noslēdza karjeru.

Viņa brālis Gērijs arī ir futbolists.

Anglijas futbola izlases sastāvā Nevils ir piedalījies 1996., 2000. un 2004. gada Eiropas čempionātā.

Kopš 2018. gada Nevils ir Anglijas sieviešu futbola izlases galvenais treneris. 2019. gada FIFA Pasaules kausā ar Anglijas sieviešu izlasi viņš izcīnīja ceturto vietu. 2021. gadā Nevils kļuva par Maiami "Inter" galveno treneri.

## Sasniegumi
**Manchester United**

* Anglijas Premjerlīga: 1995–96, 1996–97, 1998–99, 1999–00, 2000–01, 2002–03
* FA kauss: 1995–96, 1998–99, 2003–04
* FA Community Shield: 1996, 1997, 2003
* UEFA Čempionu līga: 1998–99
* Starpkontinentālais kauss: 1999

## Atsauces

## Ārējās saites
Deniss Ērvins

**Džozefs Deniss Ērvins** (, dzimis ) ir bijušais Īrijas futbolists, spēlēja aizsarga pozīcijā. Pārstāvējis Īrijas futbola izlasi.

Savas karjeras veiksmīgākos gadus Ērvins ir pavadījis ''Manchester United'', ar kuru viņš izcīnīja septiņus Anglijas Premjerlīgas titulus un vienreiz uzvarēja UEFA Čempionu līgā.

Īrijas futbola izlases sastāvā Ērvins ir spēlējis 1994. gada FIFA Pasaules kausā.

## Sasniegumi
**Manchester United**

* Anglijas Premjerlīga: 1992–93, 1993–94, 1995–96, 1996–97, 1998–99, 1999–00, 2000–01
* FA kauss: 1993–94, 1995–96
* Anglijas Līgas kauss: 1991–92
* FA Charity Shield: 1990, 1993, 1996, 1997
* UEFA Čempionu līga: 1998–99
* UEFA Kausu ieguvēju kauss: 1990–91
* Eiropas Superkauss: 1991
* Starpkontinentālais kauss: 1999

## Ārējās saites
Indo-grieķu valsts

thumb|200px|Indo-grieķu ķēniņa Menandra iebrukumi Ziemeļindijā (ap 165.—130. gadā p.m.ē.).

**Indo-grieķu ķēniņvalsts**, indiešu avotos **Jāvanarādža** ("Joniešu valsts") ir vēsturiski nosacīts apzīmējums valstij ar hellēnisma un budisma kultūru, kas pastāvēja tagadējās Afganistānas, Pakistānas un Ziemeļindijas teritorijā no aptuveni 180. gada p.m.ē. līdz aptuveni 10. gadam p.m.ē., kad izveidojās Kušānu valsts.

## Vēsture

Ap 180. gadu p.m.ē. Grieķu Baktrijas valsts ķēniņš Demetrijs () ieņēma Maurju impērijas rietumu daļu (Indas baseinu) un viņa pēcnācējs ķēniņš Menandrs (*Μένανδρος*) karoja ar Senās Indijas valdniekiem un nodibināja valsti, kas tiek dēvēta par Indo-grieķu ķēniņvalsti. Pirmā valsts galvaspilsēta bija Sagala  (mūsdienu Pendžābas provinces ziemeļos Pakistānā). Pēdējais indo-grieķu ķēniņš bija Antialkīds (*Αντιαλκίδας*), kas valdīja no 115. līdz 95. gadam p.m.ē.
Ap 80. gadu p.m.ē. indo-grieķu valsti pakļāva skitu ķēniņš Maues (*Μαύης*), par galspilsētu kļuva Takšašila (mūsdienu Taksila).


Demetrius I portrait.jpg|Indo-Baktrijas ķēniņa Demetrija portrets ar ziloņgalvas ķiveri, kas norāda uz Indijas iekarojumiem
MenanderAndReverse.JPG|Indo-grieķu ķēniņa Menandra portrets ar uzrakstiem grieķu un indiešu pāli rakstā
Coin of Antialkidas.jpg|Indo-grieķu ķēniņa Antialkidas portrets
Maues on horse detail.jpg|Skitu ķēniņš Maues uz zirga 

## Ārējās saites
*Indo-Greek history and coins
*Ancient coinage of the Greco-Bactrian and Indo-Greek kingdoms
*Text of Prof. Nicholas Sims-Williams (University of London) mentioning the arrival of the Kushans and the replacement of Greek Language.
*Wargame reconstitution of Indo-Greek armies
*The impact of Greco-Indian Culture on Western Civilisation
*Some new hypotheses on the Greco-Bactrian and Indo-Greek kingdoms by Antoine Simonin
*Greco-Bactrian and Indo-Greek Kingdoms in Ancient Texts
Dvaits Jorks

**Dvaits Jorks** (; dzimis ) ir Trinidādas un Tobāgo futbola treneris un bijušais futbolists, spēlēja uzbrucēja pozīcijā, pārstāvējis Trinidādas un Tobāgo futbola izlasi.

Savas karjeras laikā Jorks ir spēlējis ''Aston Villa'', ''Manchester United'', *[[Blackburn Rovers]]*, ''Birmingham City'', *[[Sydney FC]]* un ''Sunderland''. Premjerlīgā guvis 123 vārtus, kas līdz 2018. gadam bija augstākais rādītājs spēlētājam, kas nav no Eiropas.

Trinidādas un Tobāgo futbola izlases sastāvā Jorks ir piedalījies 2006. gada FIFA Pasaules kausā.

2024. gada novembrī kļuva par Trinidādas un Tobāgo izlases galveno treneri.

## Sasniegumi
**Aston Villa**

* Anglijas Līgas kauss: 1995–96

**Manchester United**

* Anglijas Premjerlīga: 1998–99, 1999–00, 2000–01
* FA kauss: 1998–99
* UEFA Čempionu līga: 1998–99
* Starpkontinentālais kauss: 1999

**Sydney FC**

* Austrālijas A līga: 2005–06

**Sunderland**

* Anglijas čempionāts: 2006–07

**Trinidāda un Tobāgo**

* Karību kauss: 1989

**Individuālie sasniegumi**

* Anglijas Premjerlīgas sezonas labākais spēlētājs: 1998–99
* Anglijas Premjerlīgas sezonas labākais vārtu guvējs: 1998–99

## Atsauces

## Ārējās saites
Tedijs Šerinhems

**Edvards Pols Šerinhems** (, dzimis ) ir Anglijas futbola treneris un bijušais futbolists, spēlēja uzbrucēja pozīcijā, pārstāvējis Anglijas futbola izlasi.

Karjeras sākumā Šerinhems ilgi spēlēja ''Millwall'', kuras sastāvā visos turnīros kopā guva 111 vārtus, tādējādi viņš ir otrs labākais vārtu guvējs komandas vēsturē. Vēlāk viņš pievienojās *[[Nottingham Forest]]*, kuras sastāvā guva pirmos vārtus Anglijas augstākajā līgā. Vēlāk viņš ilgus gadus spēlēja ''Tottenham Hotspur'', līdz 1997. gadā pievienojās ''Manchester United''. Ar *Manchester United* komandu Šerinhems izcīnīja trīs Anglijas Premjerlīgas titulus, vienu FA kausu, kā arī vienreiz uzvarēja UEFA Čempionu līgā. 1999. gada Čempionu līgas finālā pret Minhenes "''Bayern''" Šerinhems spēles izskaņā guva vārtus un izpildīja rezultatīvu piespēli Ūlem Gunnaram Sulšēram, tādējādi palīdzot komandai uzvarēt 2–1. 2001. gadā Šerinhems atgriezās *Tottenham Hotspur*, bet 2003. gadā pievienojās tikko līgā iekļuvušai ''Portsmouth'' komandai. Nākamajā sezonā viņš pievienojās ''West Ham United''. 2006. gadā ar *West Ham United* komandu viņš iekļuva FA kausa finālā, tādējādi kļūstot par trešo vecāko spēlētāju, kas ir spēlējis FA kausa finālā.

Šerinhems ir vecākais laukuma spēlētājs, kas piedalījies Premjerlīgas mačā (40 gadu un 272 dienu vecumā)., kā arī vecākais spēlētājs, kas ir guvis vārtus Premjerlīgā (40 gadu un 268 dienu vecumā).

Anglijas futbola izlases sastāvā Šerinhems ir piedalījies 1998. un 2002. gada FIFA Pasaules kausā, kā arī 1996. gada Eiropas čempionātā.

## Sasniegumi
**Manchester United**

* Anglijas Premjerlīga: 1998–99, 1999–00, 2000–01
* FA kauss: 1998–99
* FA Charity Shield: 1997
* UEFA Čempionu līga: 1998–99
* Starpkontinentālais kauss: 1999

**Individuālie sasniegumi**

* Premjerlīgas sezonas labākais vārtu guvējs: 1992–93
* FWA gada labākais futbolists: 2000–01
* Millwall gada labākais spēlētājs: 1990–91
* Tottenham Hotspur gada labākais spēlētājs: 1994–95

## Atsauces

## Ārējās saites
Belforas lauva

**Belforas lauva** () ir 11 metrus augsta un 22 metrus gara skulptūra, kas atrodas Francijas austrumu pilsētā Belforā un ir tās simbols. No sarkanā smilšakmens darinātā skulptūra atklāta 1880. gadā un tās autors ir Brīvības statujas radītājs Frederiks Ogists Bartoldi. Tā novietota Belforas citadeles pakājē, godinot Belforas aplenkuma (1870. gada 3. novembris - 1871. gada 18. februāris) varoņus Francijas—Prūsijas kara laikā. Belforas lauvas kopijas atrodamas Parīzē un Monreālā.

## Galerija

2011-09-06_14-18-32-citadelle-belfort.jpg|Lauva pie Belforas citadeles
Belfort_Lion.jpg|Belforas lauva naktī
P1150549_Paris_XIV_lion_place_Denfert-Rochereau_rwk.jpg|Belforas lauvas kopija Parīzē


## Ārējās saites
Harku ezers

{
  "type": "ExternalData",
  "service": "geoshape",
  "ids": "Q621853"
}

**Harku ezers** () ir ezers Igaunijas galvaspilsētas Tallinas rietumu pievārtē, apmēram 3 kilometrus no jūras krasta. Tas ir 162,9 hektārus liels, tā vidējais dziļums ir 1,6 metri. Ierīkota pludmale, ezerā tiek oganizētas ūdenssporta sacensības.

## Ārējās saites
Tāna

**Tāna** () jeb **Teno** (, ) ir 361 kilometru gara upe Norvēģijas un Somijas ziemeļos, Lapzemē. Tulkojumā no sāmu valodas upes nosaukums ir "Lielā upe". Izveidojas, satekot Anarjohkas un Karasjohkas upēm. Augštecē upe 256 kilometrus veido Norvēģijas un Somijas robežu. Ietek Tānafjordā.

Upe pazīstama kā izcilas lašu populācijas mājvieta. 1929. gadā šeit tika noķerts lasis, kura svars bija 36 kilogrami. 2013. gadā upē parādījās vietējai faunai netipiskais kuprlasis, kura izplatību šeit skaidro ar globālās sasilšanas sekām. Pāri tiltam uzbūvēts Lapzemes tilts.

## Atsauces

## Ārējās saites
Riteņbraukšana 1900. gada vasaras olimpiskajās spēlēs — sprints vīriešiem

**Sprints vīriešiem** bija viena no trim olimpiskajām riteņbraukšanas disciplīnām 1900. gada vasaras olimpiskajās spēlēs Parīzē. Sacensības tika aizvadītas Vensēnas velodromā 1900. gada 11. septembrī, kad notika pirmās kārtas braucieni un ceturtdaļfināli, un 13. septembrī, kad tika aizvadīti pusfināli un fināls. Sprinta brauciens garums bija 2000 metri, savukārt pirmajā kārtā brauciens bija 1000 metri. Sacensībās startēja 69 no visiem 72 sportistiem, kopumā no 6 valstīm. Sprinta sacensībās pirmo reizi startēja ASV, Beļģijas, Bohēmijas un Itālijas sportisti.

Zelta medaļu šajā disciplīnā ieguva Francijas sportists Albērs Telandjē, arī sudraba medaļu ieguva francūzis — Fernāns Sāns. Savukārt bronzas medaļu ieguva ASV sportists Džons Henrijs Leiks. Šī bija ASV pirmā olimpiskā medaļa riteņbraukšanas sacensībās.

Olimpiskais rekords sprinta disciplīnā tiek fiksēts 200 metros. Šajās olimpiskajās spēlēs kopsummā 6 reizes tika uzlabots olimpiskais rekords. Sacensību noslēgumā jaunais olimpiskais rekords šajā disciplīnā bija 12.6 sekundes un to ceturtdaļfināla 5. braucienā uzstādīja Francijas sportists Albērs Telandjē.

## Rekordi

## Medaļu ieguvēji
[250px|thumb|Fināla brauciena dalībnieki: [Albērs Telandjē (FRA), Fernāns Sāns (FRA) un Džons Henrijs Leiks (USA).]]

## Rezultāti
 — kvalifikācija finālam pēc vietas;  — Olimpiskais rekords.

### Pirmā kārta

; 1. grupa

; 2. grupa

; 3. grupa

; 4. grupa

; 5. grupa

; 6. grupa

; 7. grupa

; 8. grupa

; 9. grupa

### Ceturtdaļfināls

; 1. ceturtdaļfināls

; 2. ceturtdaļfināls

; 3. ceturtdaļfināls

; 4. ceturtdaļfināls

; 5. ceturtdaļfināls

; 6. ceturtdaļfināls

; 7. ceturtdaļfināls

; 8. ceturtdaļfināls

; 9. ceturtdaļfināls

### Pusfināls

; 1. pusfināls

; 2. pusfināls

; 3. pusfināls

### Fināls
250px|thumb|Fināla brauciena finišs

## Pārstāvētās valstis un sportisti
* 
Sprinta sacensībās startēja 69 sportisti no 6 valstīm. Pirmo reizi sacensībās bija pārstāvēja ASV, Beļģija, Bohēmija un Itālija.

*Iekavās norādīts pārstāvošo sportistu skaits.*

* 
* 
* 
* 
* 
* 

## Atsauces

## Ārējās saites
* Riteņbraukšana 1900. gada vasaras olimpiskajās spēlēs — sprints vīriešiem (''Sports Reference'') 
* Riteņbraukšana 1900. gada vasaras olimpiskajās spēlēs — sprints vīriešiem (''Olympedia'') 
* Riteņbraukšana 1900. gada vasaras olimpiskajās spēlēs — sprints vīriešiem (''Olympics'') 
* 
*
Lielā Begičeva sala

**Lielā Begičeva sala** (, ) ir sala Laptevu jūrā, Krievijas Federācijas galējos ziemeļos. Administratīvi ietilpst Sahas Republikas Anabaras ulusā.

## Ģeogrāfija
Sala izvietojusies Laptevu jūras dienvidrietumos pie Hatangas līča ieejas. 13 km platais Ziemeļu šaurums ziemeļrietumos to atdala no Taimiras krasta, bet 9 km platais Austrumu šaurums dienvidaustrumos — no Nordvika pussalas. 14 km uz ziemeļiem atrodas Preobražeņijes sala, bet 9 km platais Pioniera šaurums dienvidrietumos to atdala no Mazās Begičeva salas. Krasta līnija maz izrobota, piekrastē vairākas lagūnas. Salas centrālo daļu aizņem Kirjakas augstiene ar salas augstāko punktu 198 m vjl. Piekrastes un Oļeņijas pussalu dienvidaustrumos aizņem pārpurvotas zemienes, kurās daudz nelielu ezeru. Garākā upe Iļistaja (34 km) notek jūrā salas austrumos. Izplatītas poligonālās tundras un termokarsti. Dominē tundras ainava. Dzīvo ziemeļbriedis, polārlapsa, sastopams polārlācis, introducēts muskusvērsis. Piekrastēs valzirgu kolonijas.

## Vēsture
Sala ilgstoši tika uzskatīta par pussalu, kas no austrumiem norobežo Hatangas līci, jo Austrumu šaurums salas dienvidos gandrīz cauru gadu bija pildīts ar ledus masu un nebija caurkuģojams. Var uzskatīt, ka salu 1908. gadā "atklāja" krievu rūpnieks un kuģotājs Ņikifors Begičevs, kurš apceļoja salu pa perimetru un aprakstīja tās pilnu krasta līniju. Salā nav pastāvīgu apdzīvoto vietu, bet tur dolganu briežkopji gana savus ganāmpulkus. Līdz 2000. gadiem salas ziemeļrietumos atradās radionavigācijas stacija, tajā skaitā NAVTEX krasta stacija.

## Atsauces

## Ārējās saites

* Полярная станция - остров Большой Бегичев. На развалинах империи.
* Никогда не были на острове Большой Бегичев? Тогда пойдём посмотрим.
Belingems

**Belingems** var būt:

* Džobs Belingems (*Jobe Bellingham*, 2005) — angļu futbolists;
* Džūds Belingems (*Jude Bellingham*; 2003) — angļu futbolists.
Robert Bosch

***Robert Bosch GmbH***, parasti saīsināts kā ***Bosch***, ir 1886. gadā Roberta Boša dibināts Vācijas konglomerāts, kura galvenā mītne atrodas Vācijas pilsētā Gerlingenē uz rietumiem no Štutgartes.

Globāli darbojošais uzņemums ražo plašu produktu klāstu, to starpā auto daļas, elektrointrumentus, drošības sistēmas, sadzīves tehniku un citus. 92 % uzņēmuma pieder labdarības fondam *[[Robert Bosch Stiftung]]*, tomēr fondam nav balsstiesību uzņēmuma pārvaldē. Otrs lielākais uzņēmuma akcionārs ir Bošu ģimene.

## Ārējās saites

*
Pols Inss

**Pols Emersons Kārlails Inss** (, dzimis ) ir Anglijas futbola treneris un bijušais futbolists, spēlēja pussarga pozīcijā, pārstāvējis Anglijas futbola izlasi.

Savu karjeru Inss sāka ''West Ham United'', bet 1989. gadā pievienojās ''Manchester United'', ar kuru izcīnīja divus Anglijas Premjerlīgas titulus. 1995. gadā pievienojās Itālijas ''Serie A'' komandai Milānas "''Internazionale''", kur pavadīja divus gadus. Savā profesionālajā karjerā spēlējis vēl ''Liverpool'', ''Middlesbrough'' un *[[Wolverhampton Wanderers]]*.

Anglijas futbola izlases sastāvā spēlējis 1996. un 2000. gada Eiropas čempionātā, kā arī 1998. gada FIFA Pasaules kausā.

## Sasniegumi
**Manchester United**

* Anglijas Premjerlīga: 1992–93, 1993–94
* FA kauss: 1989–90, 1993–94
* Anglijas Līgas kauss: 1991–92
* FA Charity Shield: 1990, 1993, 1994
* UEFA Kausu ieguvēju kauss: 1990–91
* Eiropas Superkauss: 1991

## Ārējās saites
Andrejs Kančeļskis

**Andrejs Kančeļskis** (, ; dzimis ) ir ukraiņu izcelsmes Krievijas futbola treneris un bijušais futbolists, spēlēja uzbrucēja pozīcijā.

Savu karjeru sāka Ukrainas komandās ''Dynamo Kyiv'' un ''Shakhtar Donetsk''. 1991. gadā pievienojās Anglijas Premjerlīgas komandai ''Manchester United''. 1994—95. gada sezonā Kančeļskis ar 14 vārtiem kļuva par komandas labāko vārtu guvēju. Vēlāk divas veiksmīgas sezonas pavadīja ''Everton'', bet tad sezonu pavadīja *[[ACF Fiorentina]]*. 1998. gadā viņš pievienojās Skotijas Premjerlīgas komandai ''Rangers'', ar kuru izcīnīja divus līgas titulus. Vēlāk nedaudz spēlējis ''Manchester City'' un ''Southampton'', bet savu karjeru noslēdza Krievijā.

NVS futbola izlases sastāvā Kančeļskis ir piedalījies 1992. gada Eiropas čempionātā, bet Krievijas izlases sastāvā piedalījies 1996. gada Eiropas čempionātā.

Kā treneris, Kančeļskis ir vadījis vairākus Krievijas zemāko līgu klubus. 2014. gada augustā Kančeļskis tika apstiprināts par Latvijas Virslīgas kluba *[[FC Jūrmala]]* galveno treneri, tomēr pēc sezonas beigām viņš klubu pameta.

## Sasniegumi
**Manchester United**

* Anglijas Premjerlīga: 1992—93, 1993—94
* FA kauss: 1993—94
* Anglijas Līgas kauss: 1991—92
* FA Charity Shield: 1993, 1994
* Eiropas Superkauss: 1991

**Rangers**

* Skotijas Premjerlīga: 1998—99, 1999—00
* Skotijas kauss: 1998—99, 1999—00, 2001—02
* Skotijas Līgas kauss: 2001—02

## Atsauces

## Ārējās saites
Metamorfisms

**Metamorfisms** ir minerālu vai ģeoloģiskās struktūras maiņa (atšķirīgs minerālu izvietojums) jau eksistējošos iežos (protolītos), bez protolīta izkausēšanas šķidrā magmā (cietvielu stāvokļa izmaiņas). Izmaiņas notiek galvenokārt siltuma, spiediena un ķīmiski aktīvu šķidrumu ievadīšanas dēļ.

## Ārējās saites
Čaks Šumers

**Čārlzs Eliss Šumers** (, dzimis ) ir Amerikas Savienoto Valstu politiķis, no 1999. ASV senators no Ņujorkas štata, pārstāv Demokrātisko partiju. No 2017. gada bija ASV Senāta mazākuma līderis, bet kopš 2021. gada ir Senāta vairākuma līderis.

## Atsauces

## Ārējās saites
Ričards Danns

**Ričards Patriks Danns** (, dzimis ) ir bijušais Īrijas futbolists, spēlēja centra aizsarga pozīcijā.

Savu profesionālo karjeru Danns sāka ''Everton'' komandā. 2000. gadā Danns pievienojās ''Manchester City'', kur pavadīja gandrīz desmitgadi, līdz pievienojās ''Aston Villa'' komandai 2009. gadā. Savu karjeru noslēdza ''Queens Park Rangers''.

Dannam pieder Anglijas Premjerlīgas rekords par visvairāk iesistiem vārtiem savos vārtos (10 vārti).

Īrijas futbola izlases sastāvā Danns ir spēlējis 2002. gada FIFA Pasaules kausā, kā arī 2012. gada Eiropas čempionātā.

## Sasniegumi
**Manchester City**

* Anglijas līgas Pirmā divīzija: 2001–02

**Individuālie sasniegumi**

* ''Manchester City'' gada labākais spēlētājs: 2005, 2006, 2007, 2008

## Atsauces

## Ārējās saites
Stilijans Petrovs

**Stilijans Petrovs** (, dzimis ) ir bijušais Bulgārijas futbolists, spēlēja pussarga pozīcijā, pārstāvējis Bulgārijas futbola izlasi.

Savu karjeru Petrovs sāka Bulgārijas komandās ''Montana'' un ''CSKA Sofia''. 1999. gadā viņš pievienojās Skotijas Premjerlīgas komandai Glāzgovas "''Celtic''". Savas karjeras laikā ar *Celtic*, Petrovs izcīnīja četrus līgas čempionu titulus. 2006. gadā viņš pievienojās ''Aston Villa'', kur arī noslēdza savu karjeru. Bijis arī *Aston Villa* komandas kapteinis.

Petrovs ir Bulgārijas futbola izlases rekordists aizvadīto spēļu ziņā. Piedalījies 2004. gada Eiropas čempionātā.

## Sasniegumi
**CSKA Sofia**

* Bulgārijas čempionāts: 1996–97
* Bulgārijas kauss: 1996–97, 1998–99

**Celtic**

* Skotijas Premjerlīga: 2000–01, 2001–02, 2003–04, 2005–06
* Skotijas kauss: 2000–01, 2003–04, 2004–05
* Skotijas Līgas kauss: 1999–00, 2000–01, 2005–06

**Individuālie sasniegumi**

* Celtic sezonas labākais spēlētājs: 2004–05

## Ārējās saites
Marks Hjūzs

**Leslijs Marks Hjūzs** (, dzimis ) ir Velsas futbola treneris un bijušais futbolists, spēlējis uzbrucēja pozīcijā. Kopš 2025. gada Hjūzs ir *[[National League (divīzija)|National League]]* komandas *[[Carlisle United F.C.|Carlisle United]]* galvenais treneris.

Savas spēlētāja karjeras laikā Hjūzs vissekmīgākos gadus pavadīja ''Manchester United'' komandā, kur arī viņš savu karjeru sāka. Neilgu laiku spēlējis arī ''Barcelona'' un ''Bayern Munich''. Ar *Manchester United* komandu divreiz uzvarējis Anglijas Premjerlīgā, kā arī trīsreiz ieguvis FA kausu. Spēlējis arī ''Chelsea'', ''Southampton'', ''Everton'' un *[[Blackburn Rovers]]*.

Savu trenera karjeru Hjūzs iesāka ar Velsas futbola izlases vadīšanu. 2004. gadā viņš kļuva par *[[Blackburn Rovers]]* galveno treneri. 2008. gadā viņš pievienojās ''Manchester City'', kur pavadīja pusotru gadu, līdz pievienojās ''Fulham''. Vēlāk nepilnu gadu Hjūzs pavadīja ''Queens Park Rangers''. Vēlāk vairākus sekmīgus gadus Hjūzs vadīja ''Stoke City'', bet pēc vāji iesāktas 2017.—2018. gada sezonas viņš tika atlaists. 2018. gadā trenēja arī ''Southampton''.

## Sasniegumi

### Spēlētāja karjera
**Manchester United**

* Anglijas Premjerlīga: 1992—93, 1993—94
* FA kauss: 1984—85, 1989—90, 1993—94
* Anglijas Līgas kauss: 1991—92
* FA Charity Shield: 1990, 1993, 1994
* UEFA Kausu ieguvēju kauss: 1990—91
* Eiropas Superkauss: 1991

**Chelsea**

* FA kauss: 1996—97
* Anglijas līgas kauss: 1997—98
* UEFA Kausu ieguvēju kauss: 1997—98

**Blackburn Rovers**

* Anglijas līgas kauss: 2001—02

## Atsauces

## Ārējās saites
Gerets Berijs

**Gerets Berijs** (, dzimis ) ir Anglijas bijušais futbolists, spēlējis pussarga pozīcijā, pārstāvējis Anglijas futbola izlasi. Anglijas Premjerlīgā Berijs ir nospēlējis 653 spēles, kas ir Premjerlīgas rekords.

Savu profesionālo karjeru sāka ''Aston Villa'' komandā, kur ilgu laiku bija arī komandas kapteinis. Pēc 11 gadiem *Aston VIlla*, Berijs pievienojās ''Manchester City'', ar kuru vienreiz uzvarēja Premjerlīgā. Vēlāk vairākus gadus spēlējis ''Everton'', bet savu karjeru noslēdza ''West Bromwich Albion''.

Anglijas futbola izlases sastāvā spēlējis 2000. gada Eiropas čempionātā un 2010. gada FIFA Pasaules kausā.

## Sasniegumi
**Aston Villa**

* UEFA Intertoto kauss: 2001

**Manchester City**

* Anglijas Premjerlīga: 2011—12
* FA kauss: 2010—11

**Individuālie sasniegumi**

* Everton sezonas labākais spēlētājs: 2015—16

## Atsauces

## Ārējās saites